9. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Β2/29544/5349 της 9 Αυγ./9 Σεπτ. 1991 (ΦΕΚ Β΄ 726) (Διόρθ. Σφαλμ. στο ΦΕΚ Β΄ 813/3 Οκτ. 1991). Χορήγηση αδειών κυκλοφορίας ρυμουλκουμένων ή ημιρυμουλκουμένων οχημάτων σε μεταφορικές επιχειρήσεις και μεμονωμένους μεταφορείς. Έχοντας υπόψη: 1.Τις διατάξεις του άρθρ. 13 του Νόμ. 383/76 "Περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων", (ΦΕΚ 182/Α/20.7.76). 2.Τις διατάξεις του άρθρ. 14 του Νόμ. 1959/91 (Α΄ 123) "Για τις οδικές μεταφορές, τις επικοινωνίες και άλλες διατάξεις". 3.Τις διατάξεις της καν. απόφασης με αριθ. πρωτ. Β2/5892/297/84 "περί χορηγήσεως αδειών κυκλοφορίας ρυμουλκουμένων ή ημιρυμουλκουμένων οχημάτων σε μεταφορικές επιχειρήσεις" (ΦΕΚ 255/Β/26.4.84). 4.Τις διατάξεις της καν. απόφασης με αριθ. πρωτ. Β2/44180/1944/88 "περί χορηγήσεως αδειών κυκλοφορίας ρυμουλκουμένων ή ημιρυμουλκουμένων οχημάτων σε μεμονωμένους μεταφορείς". 5.Τις διατάξεις της καν. απόφασης με αριθ. πρωτ. Β2/15266/2993/91 "περί χορηγήσεως αδειών κυκλοφορίας ρυμουλκουμένων ή ημιρυμουλκουμένων οχημάτων σε μεταφορικές επιχειρήσεις". 6.Ότι είναι σκόπιμη η διευκόλυνση των μεταφορικών επιχειρήσεων και μεμονωμένων μεταφορέων με τη χρησιμοποίηση νέων τεχνολογικών συστημάτων στην έλξη οχημάτων, που θα διευκολύνουν το έργο τους και θα συντελέσουν στη βελτίωση και ανάπτυξη των παρεχομένων υπηρεσιών εμπορευματικής μεταφοράς, αποφασίζουμε: Άρθρ.1.-Χορήγηση αδειών κυκλοφορίας ρυμουλκουμένων ή ημιρυμουλκουμένων οχημάτων: 1.Επιτρέπεται να έχουν μέχρι 3 άδειες κυκλοφορίας ρυμουλκουμένων ή ημιρυμουλκουμένων οχημάτων για κάθε ρυμουλκό γενικά όχημα δημόσιας χρήσης, οι μεταφορικές επιχειρήσεις εθνικών ή διεθνών μεταφορών, που έχουν συσταθεί ή πρόκειται να συσταθούν σύμφωνα με τις διατάξεις του Νόμ. 383/76, "περί διενέργειας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων", καθώς και εκείνες που έχουν συσταθεί και λειτουργούν σύμφωνα με τις διατάξεις του Ν.Δ. 1060/71, "περί οργανώσεως των δια φορτηγών αυτοκινήτων Δ.Χ. διενεργουμένων εμπορευματικών μεταφορών". 2.Επιτρέπεται, να έχουν μέχρι 5 άδειες κυκλοφορίας ρυμουλκουμένων ή ημιρυμουλκουμένων οχημάτων για κάθε ρυμουλκό όχημα δημόσιας χρήσης μεταφοράς υγρών τροφίμων, οι μεταφορικές επιχειρήσεις εθνικών ή διεθνών μεταφορών, που έχουν συσταθεί ή πρόκειται να συσταθούν σύμφωνα με τις διατάξεις του Νόμ. 383/76 και οι οποίες ασχολούνται με τη μεταφορά υγρών τροφίμων. 3.Στην περίπτωση μεταφορικών επιχειρήσεων, στις οποίες, σύμφωνα με τις διατάξεις του Νόμ. 383/76 και της καν. απόφασης Ε/27003/2485/76 του Υπουργού Συγκοινωνιών, "περί τρόπου εφαρμογής των διατάξεων του νόμου περί συστάσεως και λειτουργίας μεταφορικών επιχειρήσεων", (ΦΕΚ 1282/Β/76), έχει εισφερθεί μόνο η χρήση φορτηγών αυτοκινήτων δημόσιας χρήσης, οι άδειες για την κυκλοφορία των, κατά των προηγούμενων παρ. 1 και 2, ρυμουλκουμένων ή ημιρυμουλκουμένων χορηγούνται επ' ονόματι των κατεχόντων την κυριότητα των φορτηγών αυτοκινήτων. 4.Επιτρέπεται να έχουν μέχρι 2 άδειες κυκλοφορίας ρυμουλκουμένων ή ημιρυμουλκουμένων οχημάτων για κάθε ρυμουλκό γενικά όχημα δημόσιας χρήσης, οι μεμονωμένοι αυτοκινητιστές που εκτελούν εθνικές ή διεθνείς οδικές εμπορευματικές μεταφορές. Οι παρ. 1-2 είχαν αρχικά αντικατασταθεί και η παρ. 4 είχε αρχικά καταργηθεί από την με αριθ. Β1/26359/2083/2001 (ΦΕΚ Β΄ 508), απόφ. Υπ. Μεταφ. και Επικοινωνιών, πλην όμως η απόφαση αυτή ανακλήθηκε στη συνέχεια από την με αριθ. Β1/32162/2477/22 Μαΐου-8 Ιουν. 2001 (ΦΕΚ Β΄ 715) όμοια απόφαση. «Άρθρο 2 Όροι 1.Οι κατά το άρθρο 1 νέες άδειες για την κυκλοφορία ρυμουλκουμένων ή ημιρυμουλκουμένων οχημάτων χορηγούνται μόνον εφόσον συντρέχουν οι παρακάτω όροι: α)Σε μεταφορικές επιχειρήσεις α1)Εφόσον η μεταφορική επιχείρηση λειτουργεί νόμιμα κατά τις διατάξεις του Νόμ. 383/76 ή του Νόμ. 1959/91 α2)Είναι επιχείρηση «οδικός μεταφορέας» κατά τις διατάξεις του ΠΔ 57/89 (Α΄ 28) όπως τροποποιήθηκε με το Π.Δ. 294/91 (Α΄ 103). (Μετά τη σελ. 264,5042) Σελ. 264,5043 Τεύχος -Σελ.  Ρυμουλκούμενα Οχήματα 21.Ε.ξ.9 α3)Τα νέα ρυμουλκούμενα ή ημιρυμουλκούμενα οχήματα έλκονται αποκλειστικά από ρυμουλκά της μεταφορικής επιχείρησης οιασδήποτε κατηγορίας εφόσον τα ρυμουλκούμενα ή ημιρυμουλκούμενα δεν είναι βυτιοφόρα μεταφοράς υγρών καυσίμων και θερμής ασφάλτου και ψυγεία διεθνών μεταφορών, ήτοι: ρυμουλκούμενο ή επικαθήμενο ψυγείο εθνικών μεταφορών μπορεί να έλκεται από ρυμουλκό ή τράκτορα κοινού φόρτου, ρυμουλκό ή τράκτορας βυτιοφόρο μεταφοράς υγρών και ξηρών τροφίμων τα οποία είναι ενιαία κατηγορία, μπορεί να έλκει ρυμουλκούμενο ή επικαθήμενο κοινού φόρτου κ.λ.π.. α4)Απαγορεύεται ρυμουλκό ή τράκτορας οιασδήποτε κατηγορίας πλην ψυγείου διεθνών μεταφορών και μεταφοράς υγρών καυσίμων και θερμής ασφάλτου να έλκει ρυμουλκούμενο ή επικαθήμενο ψυγείο διεθνών μεταφορών ή ρυμουλκούμενο ή επικαθήμενο βυτιοφόρο μεταφοράς υγρών καυσίμων και θερμής ασφάλτου. β)Σε μεμονωμένους αυτοκινητιστές οδικούς μεταφορείς εμπορευμάτων κατά την έννοια των Π.Δ. 57/89 και Π.Δ. 29491 (Α΄ 103). β1)Τα ρυμουλκούμενα ή ημιρυμουλκούμενα ανήκουν κατά κυριότητα ή κατά χρήση (παρακράτηση κυριότητας) στον ίδιο κάτοχο ή κατόχους των ρυμουλκών οχημάτων δημόσιας χρήσης. β2)Τα νέα ρυμουλκούμενα ή ημιρυμουλκούμενα οχήματα έλκονται αποκλειστικά από ρυμουλκό που ανήκει στον κάτοχο του ρυμουλκούμενου ή ημιρυμουλκούμενου οχήματος, οιασδήποτε κατηγορίας, εφόσον τα ρυμουλκούμενα ή ημιρυμουλκούμενα δεν είναι βυτιοφόρα μεταφοράς υγρών καυσίμων και θερμής ασφάλτου και ψυγεία διεθνών μεταφορών ήτοι: Ρυμουλκό ή τράκτορας κοινού φόρτου μπορεί να έλξει ρυμουλκούμενο ή επικαθήμενο ψυγείο εθνικών μεταφορών ή ρυμουλκό ή τράκτορας βυτιοφόρο μεταφοράς υγρών και ξηρών τροφίμων τα οποία είναι ενιαία κατηγορία μπορεί να έλκει ρυμουλκούμενο ή επικαθήμενο κοινού φόρτου κ.λ.π. β3)Απαγορεύεται ρυμουλκό ή τράκτορας οιασδήποτε κατηγορίας πλην ψυγείου μεταφορών και μεταφοράς υγρών καυσίμων και θερμής ασφάλτου να έλκει ρυμουλκούμνεο ή επικαθήμενο ψυγείο διεθνώ μεταφορών ή ρυμουλκούμνεο ή επικαθήμενο βυτιοφόρο μεταφοράς υγρών καυσίμων και θερμής ασφάλτου. Σελ. 264,5044 Τεύχος -Σελ.    «β4)Τηρουμένων των λοιπών διατάξεων της παρούσας απόφασης, ρυμουλκούμενο ή ημιρυμουλκούμενο που κυκλοφορεί στο όνομα μεμονωμένου ή μεμονωμένων οδικών μεταφορέων, με ξεχωριστή άδεια κυκλοφορίας λόγω διάσπασης, μπορεί να έλκεται, εκτός από το ρυμουλκό που προβλέπεται από την άδεια κυκλοφορίας του και από άλλο ή άλλα ρυμουλκά, στα οποία ένα τουλάχιστον από τα παραπάνω πρόσωπα έχει ποσοστό συνιδιοκτησίας ή κατοχής. Για την άσκηση του παραπάνω δικαιώματος έλξης του ρυμουλκούμενου ή ημιρυμουλκούμενου από άλλο ρυμουλκό , όλα τα οχήματα πρέπει να συνοδεύονται από τις αντίστοιχες πρωτότυπες άδειες κυκλοφορίας.» Το μέσα σε « » εδάφ. β4 προστέθηκε από την με αριθ. Β1/32010/2335/25 Απρ.-6 Ιουν. 2000 (ΦΕΚ Β΄ 696) όμοια απόφαση. 2. Στις δύο πλευρές του αμαξώματος των ρυμουλκών ή ημιρυμουλκουμένων οχημάτων αναγράφεται στο πιο εμφανές σημείο και με μεγάλα στοιχεία η κατηγορία τους (ψυγείο, κοινού φόρτου κ.λ.π.) και η επωνυμία της εταιρείας, εφόσον ανήκουν σε μεταφορική επιχείρηση. 3. Για τα νέα οχήματα χορηγούνται νέες άδειες κυκλοφορίας κατά τα ισχύοντα στο όνομα των κατόχων ή ιδιοκτητών Φ.Δ.Χ. αυτοκινήτων. 21.Ε.ξ.9 Ρυμουλκούμενα Οχήματα 4. Στις άδειες κυκλοφορίας των ρυμουλκών, τρακτόρων, ρυμουλκουμένων ή ημιρυμουλκουμένων οχημάτων αναγράφονται εκτός από τα τεχνικά στοιχεία τους (μικτό βάρος, απόβαρο, ωφέλιμο φορτίο κ.λ.π.) και οι προϋποθέσεις ζεύξης τους προς κυκλοφορία συρμών ή αρθρωτών οχημάτων, ήτοι: α) Σε άδεια κυκλοφορίας ρυμουλκού γενικά οχήματος οιασδήποτε κατηγορίας πλην ψυγείων διεθνών μεταφορών και μεταφοράς υγρών καυσίμων και θερμής ασφάλτου, εντεταγμένο κατά χρήση ή κυριότητα σε μεταφορική επιχείρηση ή συνεταιρισμό, αναγράφονται οι εξής παρατηρήσεις: «Δύναται να έλκει ρυμουλκούμενο ή ημιρυμουλκούμενο οιασδήποτε κατηγορίας εντεταγμένο στην ίδια εταιρεία πλην ψυγείου διεθνών μεταφορών και βυτιοφόρου μεταφοράς υγρών καυσίμων και θερμής ασφάλτου». β) Σε άδεια κυκλοφορίας ρυμουλκουμένου ή επικαθημένου οχήματος οιασδήποτε κατηγορίας πλην ψυγείου διεθνών μεταφορών και μεταφοράς υγρών καυσίμων και θερμής ασφάλτου, εντεταγμένο κατά χρήση ή κυριότητα σε μεταφορική επιχείρηση ή συνεταιρισμό, αναγράφονται οι εξής παρατηρήσεις: «Δύναται να έλκεται από ρυμουλκό ή τράκτορα εντεταγμένο στην ίδια εταιρεία οιασδήποτε κατηγορίας πλην ψυγείου διεθνών μεταφορών και μεταφοράς υγρών καυσίμων και θερμής ασφάλτου». γ) Σε άδεια κυκλοφορίας ρυμουλκού γενικά οχήματος οιασδήποτε κατηγορίας πλην ψυγείων διεθνών μεταφορών και μεταφοράς υγρών καυσίμων και θερμής ασφάλτου που ανήκει σε μεμονωμένο οδικό μεταφορέα αναγράφονται οι εξής παρατηρήσεις: «Δύναται να έλκει τα αριθ. ……….. και ……….. ρυμουλκούμενα ή ημιρυμουλκούμενα κατηγορίας ………….. (αναγράφεται η συγκεκριμένη κατηγορία). δ) Σε άδεια κυκλοφορίας ρυμουλκουμένου ή ημιρυμουλκουμένου οχήματος οιασδήποτε κατηγορίας πλην ψυγείου διεθνών μεταφορών και βυτιοφόρου μεταφοράς υγρών καυσίμων και θερμής ασφάλτου που ανήκει σε μεμονωμένο οδικό μεταφορέα αναγράφονται οι εξής παρατηρήσεις: «Δύναται να έλκεται από το αριθ. ……… ρυμουλκό ή τράκτορα Δ.Χ. αυτοκίνητο που ανήκει στον ίδιο ιδιοκτήτη και είναι κατηγορίας ………. (αναγράφεται η συγκεκριμένη κατηγορία), η οποία δεν μπορεί αν είναι ψυγείο διεθνών μεταφορών ή βυτιοφόρο μεταφοράς υγρών καυσίμων ή θερμής ασφάλτου.   ε) Σε ρυμουλκά ή τράκτορες τα οποία είναι χαρακτηρισμένα ως ψυγεία διεθνών μεταφορών ή βυτιοφόρα μεταφοράς υγρών καυσίμων και θερμής ασφάλτου χορηγούνται άδειες κυκλοφορίας ρυμουλκουμένων ή ημιρυμουλκουμένων οχημάτων κατηγορίας μόνο ψυγείων ή βυτιοφόρων μεταφοράς υγρών καυσίμων και θερμής ασφάλτου σύμφωνα με το άρθρ. 1 της κανονιστικής απόφασης Β2/29544/5349/91». Το άρθρ. 2 αντικαταστάθηκε ως άνω από την με αριθ. Β2/45665/8312/19 Δεκ. 1991-17 Ιαν. 1992 (ΦΕΚ Β΄ 19) όμοια απόφαση. «5. Πέραν της δυνατότητας έλξης σύμφωνα με τους ανωτέρω όρους, δύνανται ρυμουλκούμενα ή ημιρυμουλκούμενα- εξαιρουμένων των οχημάτων της κατηγορίας «υγρών καυσίμων – θερμής ασφάλτου»- να έλκονται από αντίστοιχης κατηγορίας, δηλαδή, εθνικών ή διεθνών μεταφορών, ρυμουλκά ή ελκυστήρες, ιδιοκτησίας άλλων μεταφορέων, εφόσον πληρούνται οι ακόλουθες προϋποθέσεις:  α. Το έργο της έλξης αποδεικνύεται με ιδιωτικό συμφωνητικό ή δήλωση μεταξύ των δύο μεταφορέων, όπου αναφέρονται τα οχήματα και περιγράφεται η μεταφορά. β. Κατά την έλξη τα εμπορεύματα συνοδεύονται με τα απαραίτητα φορτωτικά έγγραφα.  γ. Ο οδηγός του οχήματος είναι εφοδιασμένος με όλα τα έγγραφα και πιστοποιητικά που απαιτούνται για την οδήγηση των οχημάτων και τη μεταφορά των προϊόντων. δ. Τα τεχνικά χαρακτηριστικά των οχημάτων επιτρέπουν την ασφαλή ζεύξη σύμφωνα με τις διατάξεις της ΣΤ 16823/1978 απόφασης, όπως ισχύει».  Η παρ.5 προστέθηκε με την με αριθ.Β1/47802/4112/10-27 Αυγ.2007 (ΦΕΚ Β΄1710), απόφ. Υπ. Μεταφορών και Επικοινωνιών. Προσαρμογή στις τεχνικές εξελίξεις Άρθρ.3.-Οι διατάξεις της απόφασης αυτής έχουν εφαρμογής όχι μόνο για τα οχήματα που χαρακτηρίζονται σήμερα ως ρυμουλκούμενα ή ημιρυμουλκούμενα, αλλά και για εκείνα, που σύμφωνα με τις μελλοντικές τεχνικές εξελίξεις και αντιλήψεις, θα χαρακτηρισθούν ως οχήματα του είδους αυτού από τις αρμόδιες υπηρεσίες του Υπουργείου Μεταφορών και Επικοινωνιών. (Μετά τη σελ. 264,5044) Σελ. 264,5045 Τεύχος -Σελ.  Ρυμουλκούμενα Οχήματα 21.Ε.ξ.9 Ανάκληση αδειών Άρθρ.4.-1.Εφόσον παύσουν να συντρέχουν οι όροι του άρθρ.2 της παρούσας, οι άδειες κυκλοφορίας των ρυμουλκουμένων ή ημιρυμουλκουμένων οχημάτων ανακαλούνται. 2.Σε περίπτωση διάλυσης μεταφορικής επιχείρησης, οι άδειες κυκλοφορίας και οι κρατικές πινακίδες των ρυμουλκουμένων ή ημιρυμουλκουμένων οχημάτων, που χορηγήθηκαν σύμφωνα με τις διατάξεις της παρούσας, επιστρέφονται μέσα σε 20 ημέρες, από την ημερομηνία διάλυσης της επιχείρησης, στην αρμόδια υπηρεσία Συγκοινωνιών. Άρθρ.5.-Μεταφορικές επιχειρήσεις του Ν.Δ. 1060/71 που είχαν θέσει, νόμιμα, σε κυκλοφορία ανεξάρτητα ρυμουλκούμενα ή ημιρυμουλκούμενα οχήματα πέραν των 3, που χορηγήθηκαν προ της ισχύος της Β2/5892/297/84 καν. απόφασης, δεν θίγονται με την παρούσα απόφαση. Άρθρ.6.-Καταργούμενες διατάξεις: Από την ισχύ της παρούσας απόφασης καταργούνται οι Β2/5892/297/84, Φ.448/6729/ 1005/87/88, Β2/44180/1944/88 και Β2/15266/ 2993/91 κανονιστικές αποφάσεις. Ισχύς Άρθρ.7.-Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως.